40. உயிரே மெய்யூர்ந் துயிர்மெய் யாகும். (௪௰) உயிரே மெய் ஊர்ந்து உயிர்மெய் ஆகும்.  பவாநந்தர் உரை இஃது உயிர்மெய் ஆமாறு உணர்த்துகின்றது.   பதவுரை உயிர் = உயிரெழுத்துக்கள்,  மெய் ஊர்ந்து = மெயெழுத்துக்களின் மேல் ஏறுதலால்,  உயிர்மெய் ஆகும் = உயிர்மெய் எழுத்துக்கள் உண்டாகும்.  பொழிப்புரை உயிரெழுத்துக்கள் மெய்யெழுத்துக்களின் மேல் ஏறுதலால் உயிர்மெய்யெழுத்துக்கள் உண்டாகும். உதாரணம்: இவ்வாறு பதினெட்டு மெய்களின் மீதும் பன்னிரண்டு உயிர்களும் ஏறுவதனால் இருநூற்றுப் பதினாறு உயிர்மெய்யெழுத்துக்கள் உண்டாகும். இவற்றுள் தொண்ணூறு உயிர்மெய்க்குறில், நூற்றிருபத்தாறு உயிர்மெய்நெடில்.